CELEX: 32007D1214(01)
Language: sk
Date: 2007-11-30 00:00:00
Title: Rozhodnutie politického a bezpečnostného výboru EUPM/3/2007 z  30. novembra 2007 o vymenovaní vedúceho misie/policajného komisára policajnej misie Európskej únie (EUPM) v Bosne a Hercegovine

14.12.2007   
            
            
               SK
            
            
               Úradný vestník Európskej únie
            
            
               L 329/63
            
         
      ROZHODNUTIE POLITICKÉHO A BEZPEČNOSTNÉHO VÝBORU EUPM/3/2007
   z 30. novembra 2007
   o vymenovaní vedúceho misie/policajného komisára policajnej misie Európskej únie (EUPM) v Bosne a Hercegovine
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na tretí odsek jej článku 25,
   so zreteľom na jednotnú akciu Rady 2007/749/SZBP z 19. novembra 2007 o policajnej misii Európskej únie (EUPM) v Bosne a Hercegovine (1), a najmä na jej článok 17,
   so zreteľom na jednotnú akciu Rady 2005/824/SZBP z 24. novembra 2005 o policajnej misii Európskej únie (EUPM) v Bosne a Hercegovine (BiH) (2), a najmä na jej článok 9 ods. 1,
   keďže:
   
               (1)
            
            
               Článok 9 ods. 1 jednotnej akcie 2005/824/SZBP stanovuje, že Rada poveruje Politický a bezpečnostný výbor (PBV) prijímať príslušné rozhodnutia v súlade s článkom 25 zmluvy vrátane rozhodnutia vymenovať vedúceho misie/policajného komisára.
            
         
               (2)
            
            
               PBV 5. decembra 2006 prijal rozhodnutie EUPM/1/2006 (3), ktorým predĺžil mandát brigádneho generála Vincenza Coppolu ako vedúceho misie/policajného komisára policajnej misie Európskej únie (EUPM) v Bosne a Hercegovine do 31. decembra 2007.
            
         
               (3)
            
            
               Generálny tajomník/vysoký splnomocnenec navrhol PBV predĺženie mandátu brigádneho generála Vincenza Coppolu,
            
         ROZHODOL TAKTO:
   Článok 1
   Mandát brigádneho generála Vincenza Coppolu ako vedúceho misie/policajného komisára policajnej misie Európskej únie (EUPM) v Bosne a Hercegovine sa týmto predlžuje do 31. decembra 2008.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do 31. decembra 2008.
   
      V Bruseli 30. novembra 2007
      
         
            Za Politický a bezpečnostný výbor
         
         
            predseda
         
         C. DURRANT PAIS
         
      
   
   
      (1)  Ú. v. EÚ L 303, 21.11.2007, s. 40.
   
      (2)  Ú. v. EÚ L 307, 25.11.2005, s. 55.
   
      (3)  Ú. v. EÚ L 365, 21.12.2006, s. 87.